Diari Oficial de la Generalitat Valenciana


Sumari del DOGV 4715, del 18-03-2004 (2004/2700)

ORDRE de 4 de març de 2004, de la Conselleria de Territori i Habitatge, per la qual s'estableix un règim d'ajudes destinades a la realització d'inversions, per a protegir els cultius dels danys que en ells ocasionen els mamífers cinegètics.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4715

Data del DOGV
:   18-03-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/2700


Data del document
:   04-03-2004

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * propietat forestal
    * zona protegida
    * agricultor
    * explotació agrària
    * caça
    * suport econòmic
    * fusteria metàl·lica

ORDRE de 4 de març de 2004, de la Conselleria de Territori i Habitatge, per la qual s'estableix un règim d'ajudes destinades a la realització d'inversions, per a protegir els cultius dels danys que en ells ocasionen els mamífers cinegètics. [2004/X2700]
  
A fi de compaginar l'existència i el foment de la fauna cinegètica, amb els cultius pròxims als hàbitats d'aquesta, la Conselleria de Territori i Habitatge estima la necessitat d'establir una línia de subvencions orientada a evitar que mamífers cinegètics produïsquen danys, fonamentalment en plantacions, mitjançant la instal·lació de tanques o malles que impedisquen l'accés dels animals a les plantes o als seus brots.
  
Per aquesta raó, i de conformitat amb el que disposen l'article 35 de la Llei 5/1983, de 30 de desembre, de Govern Valencià, i l'article 47.3 del text refós de la Llei d'hisenda pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana,
  
ORDENE
  
Article 1
  
Establir un règim d'ajudes per al foment d'actuacions o activitats, vinculades al medi natural o a la protecció del medi ambient, que impulsen el desenvolupament dels municipis els terrenys agrícoles del qual es vegen afectats per danys soferts per mamífers d'interés cinegètic, d'acord amb les bases que figuren en l'annex I d'aquesta ordre.
  
Per a aquesta ordre es consideren mamífers d'interés cinegètic el conill de muntanya (Oryctolagus cuniculus) i remugants cinegètics.
  
Article 2
  
La dotació per a les ajudes serà a càrrec del capítol VII, de la secció 14 Conselleria de Territori i Habitatge; servei 02, Direcció General de Gestió del Medi Natural, programa 442.30, línia T2155. L'import de les ajudes serà recollit en la Llei de pressuposts de cada any de la Generalitat Valenciana. Una vegada aprovada aquesta llei l'import global màxim destinat a la subvenció es farà públic mitjançant una ordre de la Conselleria de Territori i Habitatge. L'import de l'exercici 2004 serà de 60.000,00 €.
  
Article 3
  
En tot allò no regulat per aquesta ordre s'aplicarà el que disposa el Decret Legislatiu, de 26 de juny de 1991, de la Generalitat Valenciana, per la qual s'aprova el text refós de la Llei d'hisenda pública de la Generalitat Valenciana.
  
DISPOSICIÓ TRANSITÒRIA
  
Les ajudes que hagen de ser finançades a càrrec del pressupost de l'any 2004, podran ser sol·licitades en el termini de dos mesos des de la publicació de la present ordre en el Diari Oficial de la Generalitat Valenciana.
  
DISPOSICIONS FINALS
  
Primera
  
Per al desenvolupament i l'execució d'aquesta ordre, s'autoritza el director general de Gestió del Medi Natural de la Conselleria de Territori i Habitatge per a dictar les resolucions necessàries.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Contra la present ordre, que posa fi a la via administrativa, es pot interposar recurs contenciós administratiu en el termini de dos mesos comptadors des de l'endemà de la publicació, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant l'autoritat que dicta l'acte en el termini d'un mes des de l'endemà de la notificació, d'acord amb el que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim jurídic de les administracions públiques i del procediment administratiu comú.
  
València, 4 de març de 2004
  
El conseller de Territori i Habitatge,
  
RAFAEL BLASCO CASTANY
  
ANNEX I
  
Bases
  
Primera. Beneficiaris
  
Podran ser beneficiaris de les ajudes aquells titulars d'explotacions agràries els cultius dels quals es vegen afectats totalment o parcial i de forma perjudicial per l'activitat dels mamífers cinegètics assenyalats en l'article primer de l'ordre i que complisquen els requisits següents:
  
a) Amb caràcter general, les persones físiques o jurídiques que:
  
- Siguen titulars d'una explotació agrària la dimensió de la qual siga equivalent a la que estableix l'annex 1 de l'Ordre de la Conselleria d'Agricultura, Pesca i Alimentació de 20 de desembre del 2001, siga d'una unitat de treball agrari (UTA), com a mínim.
  
b) Les persones físiques, titulars d'explotacions agràries, que sense complir el requisit anterior pertanguen a cooperatives agrícoles o entitats associatives d'agricultors.
  
Segona. Actuacions objecte de les ajudes
  
Les ajudes podran atorgar-se per a l'adquisició de materials de protecció dels cultius agrícoles, i també per a la instal·lació, següents:
  
- Malla de galliner per a la protecció individual dels plançons.
  
- Malla cinegètica per a la protecció conjunta de les parcel·les.
  
- Tutors redons de material metàl·lic o aquell altre que garantisca la suficient consistència de la malla; el nombre màxim d'aquests serà a raó d'un pal per cada cinc metres lineals en el tancament de protecció de parcel·les, i d'un en el cas de protecció de plançons.
  
Tercera. Àmbit d'aplicació
  
L'àmbit d'aplicació de les presents ajudes se circumscriurà als terrenys agrícoles pertanyents a la Comunitat Valenciana situats, en tot o en part, dins dels termes municipals de la comarca de la Vall d'Albaida, segons la llista establida en l'annex II-a d'aquesta ordre, i aquells situats als termes municipals que aporten terrenys a la Reserva Nacional de Caça de la Mola de Cortes (creada per la Llei 2/1973, de 17 de març, de creació de 13 reserves nacionals de caça, publicada en el BOE núm. 69, de 21 de març de 1973) i els termes municipals confrontants a aquests últims. En l'annex II-b figura la llista de termes municipals afectats per la Reserva Nacional de Caça de la Mola de Cortes i confrontants a l'efecte d'aquesta ordre.
  
Quarta. Import de les ajudes
  
L'ajuda que ha de rebre cada agricultor serà fins al 100% del cost total de l'actuació objecte de la subvenció.
  
La quantia de les ajudes que s'ha de concedir s'obtindrà de la memòria tècnica o projecte i del pressupost justificatiu presentat.
  
Cinquena. Sol·licitud i documentació
  
Les sol·licituds, dirigides al director general de Gestió del Medi Natural s'hauran de fer en el model d'instància que figura en l'annex, a la qual s'hauran d'adjuntar els documents següents:
  
5.1. Memòria valorada o projecte, quan la sol·licitud d'ajudes supere els 30.000,00 €, de les actuacions i inversions que s'han de realitzar i un programa d'actuació que garantisca la redacció dels projectes o l'execució de les obres en el termini estipulat en la resolució de concessió.
  
5.2. Imprés d'alta de tercers, per a pagaments de la Generalitat Valenciana, degudament emplenat i segellat per una entitat bancària.
  
4.3. Acreditació d'estar al corrent de les obligacions tributàries i de la Seguretat Social de conformitat amb el que disposa l'Ordre de 30 de maig de 1996, de la Conselleria d'Economia i Hisenda (DOGV 2775, de 21.06.96).
  
5.4. Disponibilitat dels terrenys o autorització dels propietaris o de l'associació de propietaris en què s'hagen d'efectuar les obres.
  
5.5. Pla cadastral amb indicació del terme municipal, polígon i parcel·la objecte de protecció, amb indicació expressa de la longitud de malla cinegètica emprada en el cas de la protecció conjunta i nombre de plançons protegits en el cas d'optar per la malla de galliner.
  
5.6. En el cas de ser agricultor professional: un document oficial que així ho acredite.
  
5.7. Comprometre's a exercir l'activitat agrària en l'explotació objecte de l'ajuda durant almenys cinc anys comptadors des de la data de percepció de l'ajuda.
  
5.8. En el cas d'entitats jurídiques:
  
- fotocòpia de la targeta d'identificació fiscal i escriptura de constitució i còpia dels poders que acrediten el representant per a firmar la sol·licitud i la resta de documents relacionats amb l'expedient.
  
- Certificat de components de la societat, en qual, amb caràcter general, haurà de contenir la identificació dels socis les parcel·les dels quals siguen objecte dels danys soferts i el número d'identificació fiscal.
  
- Certificat en què conste l'acord de sol·licitar les ajudes i el nomenament del representant de l'entitat per a efectuar la gestió.
  
5.9. document acreditatiu de la propietat del terreny, i en el cas d'ús o gaudi d'aquest per persona una distinta al propietari, document acreditatiu d'aquest dret i acceptació del propietari per a la instal·lació de les malles de protecció.
  
Sisena. Lloc i termini de presentació d'instàncies
  
Les sol·licituds podran presentar-se, individualment o a través de la cooperativa agrícola o entitat associativa a què pertanyen, en el Registre General de la Conselleria de Territori i Habitatge, en els serveis territorials d'aquesta, o en qualsevol altra forma de les previstes en l'article 38.4 de la Llei 30/1992, de 26 de novembre, de Règim jurídic de les administracions públiques i procediment administratiu comú.
  
El termini de sol·licitud serà des de l'1 d'octubre fins al 30 de novembre, ambdós inclosos, de l'any anterior a aquell per al qual se sol·licita l'ajuda. Per a l'any 2004, el termini serà l'indicat en la disposició transitòria.
  
Setena. Esmena de les sol·licituds
  
Quan la sol·licitud no reunisca els requisits o no hi adjunte la documentació que d'acord amb el corresponent annex d'aquesta ordre resulte exigible o es considere necessària per a resoldre, de conformitat amb l'article 71 de la Llei 30/1992, de 26 de novembre, de Règim jurídic de les administracions públiques i del procediment administratiu comú, modificada per la Llei 4/1999, de 13 de gener, es requerirà el sol·licitant perquè en el termini de deu dies esmene la falta o acompanye els documents preceptius, amb indicació que, si no ho fa, se li tindrà per desistit de la seua petició, amb la resolució prèvia que haurà de ser dictada en els termes previstos en l'article 42 de la citada llei.
  
La dita resolució haurà de ser dictada per la Direcció General de Gestió del Medi Natural, d'acord amb la Resolució de 13 d'agost del 2003, del conseller de Territori i Habitatge, sobre delegació de l'exercici de competències en determinats òrgans de la Conselleria (DOGV núm. 4571, de 22.08.2003).
  
Vuitena. Valoració i tràmit
  
Les memòries i els projectes seran sotmesos a informe de tècnics designats pel director general de Gestió del Medi Natural, d'acord amb l'article 46.3 del text refós de la Llei d'hisenda pública de la Generalitat Valenciana.
  
L'avaluació dels expedients, una vegada reparats els possibles errors dins dels terminis ressenyats, per la Llei 30/1992, la farà una comissió presidida pel director general de Gestió del Medi Natural, o persona que delegue amb aquest fi, i formada pels membres següents: el director dels Serveis Territorials de la província de València o persona que delegue, un tècnic del Servei de Caça i Pesca, i un funcionari d'administració general que farà de secretari, aquests últims designats pel director general esmentat.
  
Per a la concessió de les ajudes tindran preferència aquells agricultors professionals definits així conforme al que estableix el punt 5 de l'article 2 del Reial Decret 613/2001, de 08.06.01, de millora i modernització de les estructures de producció de les explotacions agràries (BOE núm. 138, de 09.06.01).
  
Una vegada formalitzats els actes d'instrucció corresponents, la comissió elevarà al director general de Gestió del Medi Natural la proposta de concessió de subvencions, la qual contindrà les sol·licituds desestimades i el motiu de la desestimació, les sol·licituds estimades, la quantia subvencionable i l'import de l'ajuda que s'ha de concedir a cada beneficiari, i indicarà els percentatges finalment aplicables per a la seua determinació.
  
Novena. Resolució
  
Correspon al director general de Gestió del Medi Natural resoldre sobre la concessió de les subvencions convocades, per delegació del conseller de Territori i Habitatge d'acord amb la Resolució de 13 d'agost de 2003, sobre delegació de l'exercici de competències en determinats òrgans de la Conselleria (DOGV núm. 4571, de 22.08.2003).
  
La sol·licitud es considerarà desestimada si la resolució no té lloc en el termini de tres mesos des de la finalització del termini de presentació d'instàncies.
  
Deu. Recursos
  
Les resolucions adoptades pel director general de Gestió del Medi Natural, en adoptar-se per delegació, indicaran expressament aquesta circumstància i es consideraran dictades per l'òrgan delegant, i posaran fi a la via administrativa. Contra aquestes resolucions es podrà interposar recurs contenciós administratiu en el termini de dos mesos, comptadors des de l'endemà de la notificació, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveu els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
Tot això sense perjudici de la interposició del recurs potestatiu de reposició, en el termini d'un mes des de l'endemà al de la notificació, d'acord amb el que disposen els articles 116 i 117 de la Llei 30/1992, de 26 de novembre, de Règim jurídic de les administracions públiques i del procediment administratiu comú, modificada per la Llei 4/1999.
  
Onze. Obligacions del beneficiari
  
8.1 Estar al corrent de les obligacions fiscals i de la Seguretat Social.
  
8.2 Trobar-se en la situació que legitima la seua concessió.
  
8.3 Complir els requisits i les condicions que comporta la concessió o el gaudi de l'ajuda. L'incompliment en una part farà perdre els drets en les parts executades.
  
8.4 La submissió a les actuacions del control financer que corresponen a la Intervenció General en relació amb les subvencions i ajudes concedides.
  
8.5 Comunicar en qualsevol moment de la vigència de l'expedient, altres ajudes públiques sol·licitades o concedides pel mateix projecte.
  
8.6 Fer constar en tota informació o documentació pròpia de l'activitat que aquesta està subvencionada per la Conselleria de Territori i Habitatge.
  
8.7 Permetre a la Conselleria de Territori i Habitatge, o a les entitats nomenades amb aquest fi, el control de qualitat dels treballs realitzats i el material utilitzat.
  
8.8 El termini màxim d'execució es ressenyarà en la resolució adjudicadora. En cas de no figurar, seria el 31 d'octubre de l'any per al quaal s'ha concedit l'ajuda.
  
8.9 Comprometre's a exercir l'activitat agrària en l'explotació objecte de l'ajuda durant almenys cinc anys comptadors des de la data de percepció de l'ajuda.
  
Dotze. Justificació de les despeses
  
a) Una vegada efectuades les activitats o actuacions objecte de subvenció, haurà de comunicar-se als serveis territorials de la Conselleria de Territori i Habitatge que han finalitzat.
  
b) Les inversions i despeses objecte de l'ajuda seran revisades pels tècnics de la Conselleria de Territori i Habitatge, els quals expediran un certificat de la correcta aplicació d'aquestes, requisit necessari perquè els beneficiaris cobren les ajudes. En el cas de no figurar, s'aplicarà el que disposa la base novena.
  
c) Els beneficiaris estan obligats a presentar, a través de la seua cooperativa o entitat associativa agrària, abans del 15 de novembre de l'any per al qual s'ha concedit l'ajuda, la justificació de totes les despeses efectuades per a la realització de les activitats subvencionades fins a arribar almenys al pressupost total objecte de la subvenció, mitjançant els documents següents:
  
- Factures, amb el corresponent justificant de recepció, referents a totes les despeses efectuades d'acord amb el programa subvencionat. En cap cas podrà ser objecte de subvenció l'IVA recuperable pel beneficiari.
  
Tretze. Reintegrament de les quantitats
  
1. Segons estableix l'article 47.9 del text de la Llei d'hisenda pública de la Generalitat Valenciana, correspon reintegrar les quantitats percebudes i s'exigirà interés de demora des del moment del pagament de l'ajuda en els casos següents:
  
a. Incompliment de l'obligació de la justificació.
  
b. Obtenció de la subvenció sense reunir les condicions requerides per a aquesta finalitat.
  
c. Incompliment de la finalitat per la qual s'ha concedit la subvenció.
  
d. Incompliment de les condicions imposades als beneficiaris amb el motiu de la subvenció.
  
2. Igualment, en el supòsit que l'import de la subvenció, aïlladament o en concurrència amb les subvencions o ajudes d'altres administracions públiques o d'altres ens públics, supera el cost de l'activitat que s'ha de realitzar, es reintegrarà l'excés obtingut sobre el cost de l'activitat efectuada quan la subvenció principal se de la Generalitat Valenciana.
  
ANNEX II-A
  
Termes municipals de la Vall d'Albaida
  
Agullent, Aielo de Malferit, Aielo de Rugat, Albaida, Alfarrasí, Atzeneta d'Albaida, Bèlgida, Bellús, Beniatjar, Benicolet, Benigànim, Benissoda, Benisuera, Bocairent, Bufali, Carrícola, Castelló de Rugat, Fontanars dels Alforins, Guadasséquies, Llutxent, Montaverner, Montichelvo, l'Olleria, Ontinyent, Otos, Palomar, Pinet, la Pobla del Duc, Quatretonda, Ràfol de Salem, Rugat, Salem, Sempere, Terrateig.
  
ANNEX II-B
  
Termes municipals de la reserva nacional de caça de Mola de Cortés
  
Bicorb, Cofrentes, Cortes de Pallás, Jalance, Jarafuel, Millares i Teresa de Cofrentes.
  
Termes municipals confrontants als anteriors